

Lp asutused

11. juuni 2024. a nr 7-6/98

**Teavituskiri**

Käesolevaga informeerime Teid, et **Arukülas Sügise tn 1 kinnistu projekteerimistingimuste eelnõu avalik väljapanek toimub 17.06.-30.06.2024.**

Sügise tn 1 kinnistule kavandatakse ca 1500 m2 suurust avaliku kasutusega koerteparki ja puhkeala, mis koosneks heakorraelementidest ja haljastusest ning teest juurdepääsuks Hellema naaberkinnistule, kus paikneb looduskaitsealune Aruküla hiidrahn.

Valla üldplaneeringu kohaselt asub maaüksus detailplaneeringu koostamise kohustusega tiheasustusalal, kuid lokaalse tähtsusega koertepark ei liigitu planeerimisseaduse § 125 lg 1 kohaselt detailplaneeringu koostamise kohustusega olulise avaliku huviga rajatiseks, mistõttu tuleb selle rajamisel järgida ehitusseadustiku § 26 lõikes 1 ettenähtud projekteerimistingimuste menetlust.

Materjalidega on võimalik tutvuda Raasiku valla kodulehel: <https://raasiku.ee/projekteerimistingimused>

Tulenevalt koertepargi avalikust kasutusest ja suurema ulatusega huvist ning tuginedes ehitusseadustiku § 31 lg 1 otsustati projekteerimistingimused anda avatud menetlusena.

Tulenevalt HmS § 50 teeb Raasiku Vallavalitsus ettepaneku, et avalikule väljapanekule ei järgne avalikku arutelu, kui menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid.

Projekteerimistingimuste eelnõu kohta on võimalik esitada kirjalikke seisukohti kuni **30.06.2024** vallavalitsuse e-posti aadressil raasiku.vald@raasiku.ee (või postiaadressil Raasiku Vallavalitsus Tallinna mnt 24, Aruküla 75201).

Lugupidamisega

(allkirjastatud digitaalselt)

Toomas Teeväli

vallavanem

Koostaja:

Kaire Koitne

ehitusspetsialist

kaire.koitne@raasiku.ee